
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL MOKINIŲ MENINIO SKAITYMO konkurso RAJONINIO ETAPO ORGANIZAVIMO
2012 m. sausio 23 d. Nr.AT - 91
Šakiai


Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 str. 8 d. 2 p., Švietimo ir mokslo ministro 2011 m. lapkričio 10 d. įsakymu Nr. V-2109 patvirtintu 2011-2012 m. m. Lietuvos mokinių dalykinių olimpiadų, konkursų ir kitų renginių grafiku, Šakių rajono savivaldybės mokiniams organizuojamų renginių grafiku, patvirtintu Šakių rajono savivaldybės administracijos direktoriaus 2011 m. lapkričio 14 d. įsakymu Nr. AT-1607 bei esant Gražinos Guzovijienės, Rimutės Grušienės ir Edgaro Pilypaičio raštiškiems sutikimams:

1. N u r o d a u  2012 m. vasario 3 d. 12 val. Šakių „Žiburio“ gimnazijoje vykdyti 5-12 klasių mokinių meninio skaitymo konkurso rajoninį etapą.

2. N u s t a t a u  konkurso dalyvių skaičių: po 1 mokinį iš 5-8 klasių grupės ir po 1                    mokinį iš 9-12 klasių grupės (jei yra paralelių klasių - galima po 2-3 mokinius iš kiekvienos grupės). 

3. S u d a r a u  konkurso vertinimo komisiją:

Gražina Guzovijienė 
– Šakių kultūros centro režisierė metodininkė, komisijos 


   pirmininkė;

Edgaras Pilypaitis 
– Gelgaudiškio kultūros centro direktorius;

Rimutė Grušienė 
– rajono savivaldybės administracijos Bendrojo skyriaus 


   vyriausioji specialistė.

4. Skiriu meninio skaitymo konkurso koordinatore rajono savivaldybės administracijos Švietimo ir sporto skyriaus vedėją Vydą Pranckevičienę. 
Direktorius                                                                
Juozas Puodžiukaitis

